section_heading: Životopis
paragraph_text: Kirchner je rođen 1923. godine u Ljubljani, Kraljevini SHS. Otac mu je bio arhitekt pa su često mijenjali mjesto boravka. Djetinjstvo te doba prvog školovanja proveo je u Zagrebu. Vrijeme Drugog svjetskog rata odvodi ga na finski front gdje je proveo četiri godine. Nakon izlaska iz logora odlazi u Beč, u grad od kuda potječe njegova obitelj. Beč je u to vrijeme bio pod Savezničkom okupacijom. U Beču studira arhitekturu na Tehničkom sveučilištu na kojem je i diplomirao 1953. godine. Nakon studija zbog posla odlazi u Jugoslaviju gdje počinje raditi. Međutim, ubrzo se vraća u Beč kad su se Savezničke vlasti povukle 1955. godine a Austrija je ponovo postala suverena republika. U Beču se nastavlja baviti arhitekturom.<ref>Križić Roban, Sandra; Čedo Kirchner – obnovitelj arhitekture, Kontura, Zagreb, veljača/ožujak 1993., broj 14/15, str. 21-22.